Ραχήλ Μακρή

Η Ραχήλ Μακρή (Πτολεμαΐδα, 13 Ιουνίου 1973) είναι Ελληνίδα πολιτικός και πρώην βουλευτής των Ανεξαρτήτων Ελλήνων και του ΣΥ.ΡΙΖ.Α.

Βιογραφία
Προσωπική ζωή και σπουδές
Γεννήθηκε το 1973 στην Πτολεμαΐδα. Έχει σπουδάσει Διοίκηση Επιχειρήσεων στο ΤΕΙ Καβάλας και έκανε μεταπτυχιακό στην Τραπεζική στο Ελληνικό Ανοικτό Πανεπιστήμιο.Ραχήλ Μακρή: Η αντισυμβατική ντίβα της Βουλής και η ζωή της! Ομιλεί αγγλικά, ισπανικά και ιταλικά. Πριν από την ενασχόλησή της με την πολιτική εργάστηκε στο ΤΕΑΔΥ και στο Υπουργείο Περιβάλλοντος και Ενέργειας.Τα δύο πρόσωπα της Ραχήλ Μακρή

Το 2020 συμμετείχε ως διαγωνιζόμενη στο τηλεοπτικό σόου Just the 2 Of Us, στο οποίο έλαβε μέρος μόνο στην πρώτη εκπομπή, καθώς αποχώρησε λόγω τροχαίου ατυχήματος. Ορισμένα ΜΜΕ έχουν ασχοληθεί με τα τατουάζ που φέρει στο σώμα της."Ραχήλ Μακρή: Η φωτογράφιση με τατουάζ", Πρώτο Θέμα, 18/08/2016, 10:49"H Ραχήλ Μακρή φωτογραφίζεται γεμάτη τατουάζ και μιλάει για τη σχέση της με την Ζωή [εικόνες", iefimerida, 18|08|2016]"Η Ραχήλ Μακρή φωτογραφίζεται με ...τατουάζ και μιλά για τη Ζωή Κωνσταντοπούλου", Κέρδος, 18/8/2016 Ένα από αυτά απεικονίζει ένα σπαρτιάτικο κράνος με το «Λ» των Λακεδαιμονίων.Αναστασία Κωστούδη, ΕΘΝΙΚΙΣΜΟΣ ΚΑΙ ΤΑΤΟΥΑΖ: Η ΝΕΟΕΛΛΗΝΙΚΗ ΠΕΡΙΠΤΩΣΗ, Μεταπτυχιακή Εργασία, Πανεπιστήμιο Θεσσαλίας, Σχολή Επιστημών του Ανθρώπου, Σεπτέμβριος 2015, σελ. 8-10

Πολιτική σταδιοδρομία
Εξελέγη βουλευτής Κοζάνης με τους Ανεξάρτητους Έλληνες στις εκλογές του Μαΐου και του Ιουνίου του 2012. Διεγράφη από την Κοινοβουλευτική Ομάδα του κόμματος στις 7 Οκτωβρίου του 2014.Διαγραφή της Ραχήλ Μακρή από την Κοινοβουλευτική Ομάδα των ΑΝΕΛ Στις 16 Οκτωβρίου του 2014, εντάχθηκε στους Ανεξάρτητους Δημοκρατικούς Βουλευτές.

Στις εκλογές του Ιανουαρίου του 2015, συνεργάστηκε με το ΣΥ.ΡΙΖ.Α. και εξελέγη βουλευτής Κοζάνης. Διαφώνησε με το τρίτο μνημόνιο, αποχώρησε από τον ΣΥ.ΡΙΖ.Α. τον Αύγουστο του 2015 και ήταν μία από τους 25 βουλευτές που σχημάτισαν την Κ.Ο. της Λαϊκής Ενότητας.Ραχήλ Μακρή - Γι’ αυτό προσχώρησα στη Λαϊκή Ενότητα Στις εκλογές του Σεπτεμβρίου του 2015, ήταν υποψήφια με τη Λαϊκή Ενότητα στην περιφέρεια Αττικής. Τον Απρίλιο του 2016, γνωστοποίησε τη στήριξή της στο κόμμα της Ζωής Κωνσταντοπούλου, Πλεύση Ελευθερίας.Στην «Πλεύση» της Ζωής Κωνσταντοπούλου η Ραχήλ Μακρή

Στις 25 Μαρτίου του 2017, από το Μελιδόνι Ρεθύμνου, ανακοίνωσε την ίδρυση του κινήματος Μέτωπο Νίκης. Στις 28 Φεβρουαρίου 2021 ανακοίνωσε τη συνεργασία του κόμματος της με το κόμμα Ελεύθεροι Άνθρωποι του Γιώργου Τράγκα.

Παραπομπές

Εξωτερικοί σύνδεσμοι
Επίσημη ιστοσελίδα 
Ιστοσελίδα Μετώπου Νίκης 

Κατηγορία:Βουλευτές εκλεγμένοι με τους Ανεξάρτητους Έλληνες
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Έλληνες βουλευτές διαγραφέντες
Κατηγορία:Βουλευτές Κοζάνης